标题：《紫白赋》
内容
运三元分运、判盛衰兴废之时。生旺宜兴、运未来而仍替。退煞当废、运方交而尚荣。总以运气为权衡、而吉凶随之变化。然以图之运论体、书之运论用、此法之常也。有时图可以参书、书可以参图者、此又其变也。今考河图之运、以五子分运、则甲丙戊庚壬、乃配水火木金土之序、而五行之运、秩然不紊。凡屋之层与间是水数者、喜金水之运。系木数者、嫌金水之运。其火金土数、可以类推。生运发丁而渐荣、旺运发禄而骤富。退运必零退而嗣。煞运必横祸而官灾、死运损丁、吉凶常半。
而九星遇此、喜惧亦同、木星金运、宅逢贼盗之凶。火曜木元、人沐恩荣之喜。书可参图、亦如是矣。又考洛书之运、上元一白、中元四绿、下元七赤、各管六十年、谓之大运、一元之内、又分三元、循序而推、各管二十年、若九星论临一周、谓之小运。提此三运为主、更宜专论其局、八山上元甲子、得一白方龙穴、一白方砂水、一白方居住、名元龙主运、发福非常。至甲申甲午二十年、得二黑方龙穴、二黑方砂水、二黑方居住、福亦如之、举此一元、而三元可知矣。然二者不可得兼、或当一白司令、而震巽受运之生。四绿乘权、而震巽合运之旺。此方之人、亦有庆也。且先天之坎、在后天之兑、后天之坎、在先天之坤、则上元之坤兑、未可言衰。先天之巽、在后天之坤、后天之坤、后天之巽、在先天之兑、则中元之坤兑、亦可言旺。先天之兑在后天之巽、后天之兑、在先天之坎、则下元之巽、不得云替。此八卦之先后天运、固可言论也。旺四绿居中元、而九紫同兴。七赤居下元、而二黑并茂。即图一六共宗、四九为友、三八为朋、二七同道之意。图可参书、不信然乎。或一白未得运、而局之生旺财方、有六事得宜者、发福亦同、水为上、山次之、高楼钟鼓殿塔亭台之属、又其次也。再论其山、有山之六事、如门、路、井、之类、行运与否。次论其层、层有层之六事、或行大运、或行小运、俱可言其荣福。否则将六事布置、合山与层及其间数、生财则关煞俱避、而河洛二运未交、仅可言其小康也。至若干支纳音之生煞、有统临专临之异、而每太岁入中宫、并详生旺、管山星宿之穿宫、有逆飞顺飞之例、而每岁禽星入中宫、同参生克。八门加临非一、九   星吊替多方。如上元一白起甲子十年、已已在中宫、甲戌十年、戊寅在中宫。中宫甲戌十年、辛巳在中宫。下元七赤起甲子十年、丙寅在中宫。甲戌十年、乙亥在中宫。每年先以中宫纳音、复以所泊宫星、与八山论生克、所以谓统临之君也。何谓专临之君、即六甲旬飞到八山之干支也。三元各以本宫所泊、随宫逆数。数至本山、得何干支、入宫顺飞、以轮八山。生旺则吉。退煞则凶。统临专临皆善、吉莫大焉。统临不善而专临善、不失为吉。统临善而专临不善、未免为凶。然凶犹未甚也。至于统临专临皆不善、祸来莫救矣。至于流年干支、亦入中宫顺飞、以考八山生旺、如其年不得九星之吉、而得岁音之生旺、修动亦吉。禽星穿宫、则当先明二十四山入中宫之星。各以坐山所值之星为禽星。入中宫顺布、以论生克。但山以辰戌分界、定其阴阳。自干至辰为阳山、阳顺布。自巽至戌为阴山、阴逆轮。
星生宫与星克宫
星克宫动用与分房凶。其流年之禽星、则以值年星入宫飞方。阳年顺行。阴年逆行。而修造之休咎、于此可考。八门加临者、干山起艮、坎山起震、艮则加巽、震则从离。巽从震、离从干、坤坤、兑兑、以起休门、顺行八宫。分房安床、独取开休生为三吉。又有三元起法、上元甲子起干、顺行四维、干艮干顺、周而复始。中元甲子起坎、顺行四正、坎震离兑。下元甲子起艮、顺行四维、艮巽坤干。论流年系何宫起休门、亦论其山之阴阳顺逆布之。如寅甲为阳、阳主顺、乙卯为阴、阴主逆。但取门生宫、宫门比和为吉、宫克门次之、宫生门则凶、门□宫则大凶。九星吊替者、如三元白星入中宫飞布、俱谓之吊、而年替年、月替月、层则替方、门则替间之属、皆以名之。如上元甲子年、一白入中宫、轮至子上、乃岁支也。系六白即以六白入中宫、飞布八方、视其生克、而支上复得二黑、是年替年也。又如子年三月、六白入中宫轮至辰上、乃月建也、系五黄、即以五黄入中宫、轮至辰上、乃是四禄、此月替月也。如二层屋下元辛亥年、五黄入中宫、六白到干、以六白入中宫、轮布八方、以论生克、是层替方也。又如三层屋、二黑居中、而开离门、则六白为门星。下元辛亥年、五黄入中宫、轮九紫到门、克原坐六白金星矣。复以九紫入中宫、轮数八方、而六白到坤、及第七间、是门替间也。此河图之妙用、循生迭起、运合灾祥、无不可以预决。
四一同宫
七九穿途、常遭回禄之灾。二五交加而损主、亦且重病。三七会临而盗窃、更见官刑。盖一白为官星之庆、牙笏文章、四绿为文章之祥、天辅太乙。还宫复位固佳、交互相逢为美。是故三九、九六、六三、岂惟干离震攀龙有庆。而二五八之间、亦可蜚声。一七、七四、四一、岂但坤艮附凤为祥。而四七一之房、均堪振羽；八二、二五、五八、固在兑巽坎、登荣足贺。而三六九之屋、俱是荣显。遇退煞以无嫌、逢生旺而益利、非独运宅局可以参观、抑且年与运尤须并论。运有相逢分大少、岁交加会辨三元。但住宅以局方为主、层间以图运为君。当考坤局兑流、左辅运临、而科名独盛。艮山庚水、巨门运至、而甲第流芳。下元癸卯、杴局之中宫发科。岁在壬寅、兑宅之六门入泮。
白衣求官、秀士请举
而下僚求升、废官思起、作之亦异其方。第以煞旺求生旺、或小堆大塔、龙极旺宫加意。然而制煞不如化煞、或钟楼鼓角、局山生旺施工。若夫七赤为先天之火数、九紫为后天之火星、旺宫单遇、动始为殃、煞处重逢、静亦肆虐。或为廉贞相加、都天再临、须分动静、赤紫廉火维钧。是故干亥方之水路、宜通不宜闭、通而闭之、登时作祟。右弼方之井池、可凿不可填、凿者填之、随手生嗔。庙宇刷红、在一白煞方、尚主瘟火。楼台耸阁、当七赤旺地、岂免灾凶。建钟楼于煞地、不特亢旱常遭。造高塔于火宫、须知生旺难拘。但逢二星、同七九到、必然万室齐灰。
巽方庚子造
高阁、坎艮二局尽毁、坤局之界无侵。巽上丙午兴杰阁、离兑巽中皆烧、艮在远方可免。须知明证、可以避祸。五黄正煞、不拘临方到间、常损人口。二黑病符、无论小运流年、年生疾病。五主孕妇受灾、黄遇黑时出寡妇。二主宅母多病患、黑遇黄至出鳏夫。运如已退、贞逢处灾非一、总是避之为良。运若未交、巨门交会病方深、必然迁之始吉。夫蚩尤碧色、好勇斗狠之神。破军赤名、肃杀剑锋之象。是以交剑煞兴多劫掠。斗牛煞起惹官刑。七逢三到生财、岂识财多被盗。三遇七临生病、那知病愈遭官。运至何虑穿心、然而煞星遇旺、终遭□贼。身强不畏反吟、但因坐神一去、遂罹官灾。要知息刑弭盗、何须局外搜求。欲识病愈延年、全在星中讨论。更言武曲青龙、喜逢左辅善曜。六八主武科发、不外韬略荣身。八六文士参军、或则异途擢用。旺生一遇为亨、死退双临不利。九紫虽司喜气、然六会九、而长房血症、七九之会尤凶。四绿固号文昌、然八会四而小口损伤、三八之逢更恶。八逢紫曜、婚喜重来。六遇艮星、可以尊荣不次。如遇会合之道、尽同一四之荣。
欲嗣续、惟取生
至论帑藏、尤看旺气与飞星。二黑飞干、逢八白而财源大进、遇九紫而螽斯蛰蛰。三碧临庚、逢一白而丁口频添、交二黑而青蚨阗阗。先旺丁、后旺财、于中可见。先旺财、后旺丁、于理易详。木间逢一白为生、八白同临、而添丁不育。火层遇木运得财、水局年来、而官灾不免。但方曜宜配局配山、更配层星乃吉。间星必合山 合层、尤合方位生光。在方论方、原有星宫生克之用、复配以山之生死、局之衰旺、层之退煞何如、而曜之得失始见。就间论间、固有河洛配合之妙、再合以层之高低、山之父子、局之财宫奚若、而间星之制化聿彰。
论方者以局
零神朝揖、门路合度、详其内外维均、而富贵可许。论间者以运、年星叠至、星来生宫、征其旺气不失、而福禄永贞。如八卦干位属金、九星则八白为土、此号宫星之善。入三层、则木来克土而少财。入兑局、则星来生宫而人兴。更逢九紫入木土之元、斯为得运、而财丁并茂、兼主科名。如河图四间属金、洛书四绿属木、此图克书局、入兑方、则文昌被克而出孤。
入坤局、则土埋金
若以一层入坎震之乡、始为得气、而科甲传名、亦增丁口。局为体、山为用。山为体、运为用。体用一元、天地动静。山为君、层为臣。层为君、间为臣。君臣合德、鬼神咸钦。局虽交运、而关八方之六事、亦惧戊已廉贞相加。山虽逢元、而死退方之恶煞、犹恐灾罹天罡加临。吉原由星判、而隆替实本运分。局运兴、屋运败、可从局论。山运败、局运兴、休以山凭。发明星运之用、迪启后起之贤、神而明之、存乎其人矣。